钦定古今图书集成/明伦汇编/官常典/第661卷 > 袁时亿
## 钦定古今图书集成/明伦汇编/官常典/第661卷 > 袁时亿

按《绍兴府志》：“时亿，东安人。洪武末，掌教诸暨。先是，学
官多辟用乡儒，至时亿始从铨选，具冠带备儒官之
仪。而时亿深经术，善文章，喜诱进诸生，孜孜不倦。时
国法严峻，人皆以田里为安，驱之就学，辄逃匿。及时
亿至，乃乐从之游。时亿著《忠臣》《孝子》《辅相》《守令》等篇，
与子弟论说，谓得其义谨行之，天下国家可几而理”
云。